São Tomé

São Tomé on São Tomé ja Príncipe pealinn. See on riigi suurim linn, São Tomé provintsi ja Água Grande valla keskus.

Linn asub São Tomé saare kirdeosas.

Portugallased saabusid São Tomé saarele umbes 1470. aasta paiku. Varem oli saar asustamata. Portugallased üritasid kolooniat rajada 1485, kuid püsikoloonia rajati 1493.

Linna keskel asub 16. sajandil ehitatud katedraal. Vanimate hoonete hulka kuulub veel 1575. aastal ehitatud fort, kus tänapäeval töötab muuseum.

1641–1648 olid sadam ja fort hollandlaste valduses. 1709. aastal valitsesid linnas lühikest aega (alla ühe kuu) prantslased.

 Viited 

Kategooria:Pealinnad
Kategooria:São Tomé ja Príncipe linnad